Degvielas iegādes līgums

**Siguldā 2018. gada \_\_\_\_. \_\_\_\_\_\_\_\_**

**Siguldas novada pašvaldība**, reģistrācijas Nr.90000048152, adrese Pils ielā 16, Sigulda, Siguldas novads, tās tās izpilddirektores Jeļenas Zarandijas personā, kura rīkojas saskaņā ar 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums” (prot.Nr.14, §1), turpmāk tekstā „Pircējs” no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata turpmāk tekstā “Pārdevējs” no otras puses,

Katrs atsevišķi abi kopā saukti - Puse/Puses, pamatojoties uz Siguldas novada Domes rīkotā atklātā konkursa „Degvielas iegāde Siguldas novada pašvaldības administrācijai un tās iestāžu vajadzībām”, identifikācijas Nr. SNP 2018/12/AK, rezultātiem, brīvas gribas valdīti, bez maldus, viltus un spaidiem, noslēdz šāda satura līgumu, turpmāk tekstā “Līgums”:

1. **Līguma priekšmets**
	1. Pārdevējs pārdod, bet Pircējs, pērk no Pārdevēja degvielu un AdBlue piedevu (turpmāk – „Prece”) Pārdevēja degvielas uzpildes stacijās Latvijas Republikā un Baltijas valstīs (turpmāk - „DUS”), izmantojot Pārdevēja izsniegtas derīgas kredītkartes (turpmāk - „Kartes/Karte”), ar vienādiem saņemšanas un norēķināšanās nosacījumiem 24 (divdesmit četras) stundas diennaktī, 7 (septiņas) dienas nedēļā vismaz 50 (piecdesmit) lietotājiem.
	2. Pārdevējs piešķir Pircējam pastāvīgu atlaidi degvielai \_\_\_\_\_\_\_ % par katru dīzeļdegvielas litru, \_\_\_\_\_\_\_\_% par katru „95” markas degvielas litru un \_\_\_\_\_\_\_ % par katru AdBlue piedevas litru. Atlaide tiek atspoguļota ikmēneša rēķinā.
	3. Līguma kopējā summa ir 173 030,00 EUR (viens simts septiņdesmit trīs tūkstoši trīsdesmit EUR 00 centi), kas sastāv no samaksas par Preci 143 000,00 EUR (viens simts četrdesmit trīs tūkstoši EUR 00 centi) un pievienotās vērtības nodokļa 30 030,00 EUR (trīsdesmit tūkstoši trīsdesmit EUR 00 centi).
	4. Pasūtītājs iegādājas Preci pēc nepieciešamības.
	5. Pircējs veic samaksu tikai par kvalitatīvu Preci.
2. **Degvielas karšu izsniegšanas un lietošanas kārtība**
	1. Pircējs, pasūtot Pārdevējam Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju. Degvielas norēķinu kartes lietošanas noteikumi pievienoti šī Līguma pielikumā un ir šī līguma neatņemama sastāvdaļa.
	2. Pircējs apņemas ievērot Pārdevēja norādījumus, kas attiecas uz Karšu izmantošanu. Gadījumā, ja Pārdevēja norādījumi par Karšu izmantošanu ir pretrunā ar šā Līguma noteikumiem, Pušu savstarpējās attiecībās tiek piemēroti Līguma noteikumi.
	3. Preces iegādei nepieciešamās Kartes Pārdevējs, pamatojoties uz Pircēja rakstiski vai elektroniski sagatavotu un Pārdevējam nosūtītu pieprasījumu, izsniedz ne vēlāk kā 10 (desmit) darba dienu laikā no Līguma parakstīšanas dienas.
	4. Nekvalitatīvas/bojātas, nozaudētas vai papildus pasūtītas Kartes izgatavošanas termiņš, pamatojoties uz Pircēja rakstiski vai elektroniski sagatavotu un Pārdevējam nosūtītu pieprasījumu, Pārdevējs izsniedz Pircējam ne vairāk kā 3 (trīs) darba dienu laikā no rakstiska pieprasījuma izsūtīšanas dienas.
	5. Par derīgu uzskatāma Karte, kura atbilst Pārdevēja izdoto Karšu raksturlielumiem un kuras kontā, turpmāk tekstā „Konts”, atrodas Pircējam piešķirtais kredīts vai Pircēja pārskaitīta naudas summa, kas pietiekama Pircēja izvēlēto Preču cenu samaksai.
	6. Izsniedzot Kartes Pārdevējs nosaka limitu (diennakts uzpildes limits, mēneša limits) atbilstoši Pircēja pieprasījumam, kā arī pēc Pircēja pieprasījuma – atsevišķus Preces veidus un ierobežojumus iegādāties Preci un saņemt pakalpojumus.
	7. Karšu izgatavošana, izsniegšana un izmantošana Pircējam ir bez maksas.
	8. Kartes derīguma termiņš ir 12 (divpadsmit) mēneši no Kartes izsniegšanas dienas.
	9. Pircējs var iegādāties Preci DUS un saņemt Pārdevēja piešķirtās atlaides ne vēlāk kā 1 (vienas) darba dienas laikā pēc Kartes aktivizēšanas.
	10. Pārdevējs nodrošina Karšu identifikācijas un drošības aizsardzību.
	11. Ja Karte tiek pazaudēta vai prettiesiski nonāk trešās personas valdījumā Pircējs par to nekavējoties paziņo Pārdevējam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. No brīža, kad Pircējs ir informējis par kartes nozaudēšanu vai nozagšanu, Pircējs nenes atbildību un neapmaksā Preces iegādi un veiktos darījumus, kas veikti izmantojot pazaudēto vai nozagto karti. Strīdu gadījumā paziņošanas faktu apliecina Pasūtītāja rakstveida iesniegums.
	12. Ja Pircējs konstatē, ka Karte ir bojāta vai nederīga par to tiek sastādīts attiecīga satura defekta akts, kuru paraksta Pušu atbildīgās personas. Pārdevējs 3 darba dienu laikā no defekta akta parakstīšanas dienas bez maksas nomaina bojātu vai nederīgu Karti
	13. Pārdevējs piešķir Pircējam Kredītu, kāds ir norādīts Kartes pieteikumā. Par Kredīta pārtērēšanu ir atbildīgs Pircējs.
	14. Pircējs var iegādāties jebkuru Preci Pārdevēja DUS, saskaņā ar noteikto Kartes kategoriju.
	15. Pārdevējs, izgatavojot Pircējam Karti, atver Kartes Kontu, uz kuru Pircējs Kartes darbības laikā var pārskaitīt Summu.
3. **Līguma summa un norēķinu kārtība**
	1. Līguma kopējo summu veido visu Preču partiju summētā vērtība, kuras Pircējs ir iegādājies Līguma darbības lika, izmantojot Kartes.
	2. Preces cenu iegādei par Kartēm veido Pārdevēja Preces cena degvielas uzpildes stacijā, no kuras tiek atrēķināta Pārdevēja noteiktā atlaide.
	3. Līdz katra mēneša 5.datumam Pārdevējs elektroniski uz e-pasta adresi: rekini@sigulda.lv, nosūta rēķinu kopā ar atskaiti par Preces iegādi iepriekšējā mēnesī, informāciju par degvielas karšu izmantošanu, norādot katras degvielas kartes norēķinus, t.i., čeka numurs, Preces iegādes datums, laiks, vieta, iegādātās Preces veids, Preces 1 (vienas) vienības (litra) cena, iegādātās Preces daudzums, piemērotā atlaide, kopēja summa un Pircēja Kartes konta pārskatu konta naudas līdzekļu kustību Pārdevēja klientu portālā.
	4. Pircējs apmaksā rēķinu 30 (trīsdesmit) dienu laikā pēc Līguma 3.3.punktā minētās atskaites un rēķina saņemšanas Pircēja grāmatvedībā, pārskaitot attiecīgo naudas summu uz Pārdevēja rēķinā norādīto norēķinu kontu.
	5. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī jābūt norādītiem Pircēja rekvizītiem, Līguma numuram. Gadījumā, ja rēķini nav noformēti atbilstoši Latvijas Republikas normatīvo aktu vai šī punkta prasībām Pārdevēja~~m~~ pienākums ir anulēt iepriekš izrakstīto rēķinu un izrakstīt un nosūtīt Pircējam jaunu rēķinu. Šajā gadījumā samaksas termiņš tiek skaitīts no brīža, kad Pārdevējs iesniedz atbilstoši Līguma noteikumiem noformētu rēķinu.
4. **Preču kvalitāte**

4.1.Precei, kas tiek pārdota saskaņā ar Līguma noteikumiem, jāatbilst spēkā esošo Latvijas nacionālo standartu, Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo aktu prasībām, tajā skaitā, Ministru kabineta 2012. gada 12. jūnija noteikumu Nr. 409 “Noteikumi par vides aizsardzības prasībām degvielas uzpildes stacijām, naftas bāzēm un pārvietojamajām cisternām” un Ministru kabineta 2000. gada 26. septembra noteikumu Nr. 332 “Noteikumi par benzīna un dīzeļdegvielas atbilstības novērtēšanu” prasībām.

4.2. Mainoties normatīvajiem aktiem vai standartiem attiecībā uz Preces kvalitāti, Precei jāatbilst jaunajiem kritērijiem, neatkarīgi no Preces nosaukuma iespējamās maiņas.

4.3. Pretenzijas par Preces kvalitāti Pircējs iesniedz Pārdevējam rakstiskā veidā Līguma 6.punktā noteiktajā kārtībā un ne vēlāk kā 1 (vienas) darba dienas laikā no fakta konstatēšanas, uzaicina Piegādātāja pārstāvi ierasties degvielas parauga noņemšanai.

1. **Pušu atbildība**
	1. Ja tiek nokavēts Līguma 2.3. punktā noteiktais degvielas karšu izsniegšanas termiņš, Pircējs ir tiesīgs pieprasīt Pārdevējam maksāt Pircējam līgumsodu EUR 5,00 (pieci *euro*) par katru karti dienā. Pircējam ir tiesības, informējot Pārdevēju un nosūtot elektroniski atbilstošu grāmatvedības attaisnojuma dokumentu, ieturēt līgumsodu, veicot rēķinu par Preci apmaksu.
	2. Ja tiek nokavēts Līgumā noteiktais samaksas par Preci termiņš, Pārdevējs ir tiesīgs pieprasīt Pircējam maksāt Pārdevējam līgumsodu 0,1% (nulle, komats, viena procenta) apmērā no kopējās nesamaksātās summas par katru nokavēto dienu, nepārsniedzot 10% (desmit procentus) no kopējās parāda summas. Par maksājumu kavējumiem Pārdevējam jāziņo elektroniski uz e-pastu : rekini@sigulda.lv .
	3. Puses ir materiāli atbildīgas par Līguma saistību neizpildi vai nepienācīgu izpildi.
	4. Puse, kura pārkāpusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvo aktu noteiktajā kārtībā.
	5. Ja Pārdevējs nevar nodrošināt Pircējam norēķināšanos DUS, izmantojot Pārdevēja derīgas kredītkartes, Pircējam ir tiesības pieprasīt no Pārdevēja līgumsodu 5 (piecu) % apmērā no pirkuma reizē iztērētās pirkuma maksas par preci, kas iepirkta Pārdevēja kredītkartes izmantošanas neiespējamības dēļ.
	6. Šajā Līgumā noteikto līgumsodu samaksa neatbrīvo Puses no to saistību pilnīgas izpildes.
2. **Pretenzijas un to izskatīšanas kārtība**
	1. Pretenzijas par kļūdām Līguma 3.3. apakšpunktā minētajā atskaitē Pārdevējs pieņem rakstiski un elektroniski 60 (sešdesmit) dienu laikā no dienas, kad Pircējs ir saņēmis iepriekš minēto atskaiti.
	2. Pamatojoties uz Pircēja iesniegumu Pārdevējs noskaidro apstākļus, kuru rezultātā piestāda izvērstu Konta izrakstu Pircējam 10 (desmit) dienu laikā pēc Pircēja iesnieguma.
	3. Ja Preces kvalitāte neatbilst Latvijas Republikas standartu prasībām, Pircējs iesniedz Pārdevējam pretenzijas ar pamatojumu. Pārdevējs atbildi uz Pircēja pretenziju iesniedz 5 (piecu) darbdienu laikā no pretenzijas saņemšanas dienas. JaPārdevējs nepiekrīt Pircēja pretenzijai, tad tas pamato atbildi.
	4. Ja Pārdevējs atzīst Pircēja pretenziju par pamatotu, tam pienākums 5 (piecu) darba dienu laikā no pretenziju saņemšanas dienas, apmainīt nekvalitatīvu Preci pret tādu, kas atbilst tehniskajā specifikācijā norādītajiem standartiem un prasībām.
3. **Līguma darbības laiks**

Līgums stājās spēkā arLīguma noslēgšanuun ir spēkā līdz brīdim, kad tiek izlietota visa Līguma 1.3.apakšpunktā minētā līgumcena**.**

1. **Līguma grozīšanas un strīdu risināšanas kārtība**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses risina savstarpēju pārrunu ceļā. Ja Puses nevar panākt vienošanos, tad strīdi izskatāmi Latvijas Republikas tiesā Latvijas Republikas normatīvajos aktos noteiktajā kārtībā.
	2. Līgumu var papildināt, grozīt vai izbeigt, Pusēm savstarpēji vienojoties. Jebkuras izmaiņas Līgumā vai papildinājumi tajā tiek noformēti rakstveidā un kļūst par šā Līgumam neatņemamu sastāvdaļām.
	3. Pircējam ir tiesības vienpusēji atkāpties no Līguma, ja Pārdevējs nepilda Līgumā noteiktās saistības un Pārdevējs Līguma saistību pārkāpumu nenovērš 20 (divdesmit) dienu laikā no Pircēja pretenzijas nosūtīšanas dienas.
	4. Pircējam ir tiesības izbeigt Līguma darbību pirms termiņa, par to rakstiski paziņojot Pārdevējam 1 (vienu) mēnesi iepriekš. Par Līguma darbības pirmstermiņa izbeigšanas pamatu var uzskatīt Pārdevēja atkārtotu (sistemātisku) šajā Līgumā noteikto saistību neizpildi vai nepilnīgu izpildi.
	5. Jebkura Puse Līgumu var pārtraukt rakstiski paziņojot otrai Pusei 60 (sešdesmit) dienas iepriekš. Pircējam Līguma pārtraukšanas dienā ir jāatdod Kartes Pārdevējam.
2. **Nepārvarama vara**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas un ārkārtēju apstākļu rezultātā, kurus Puses nevarēja ne paredzēt, ne novērst: dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Pušu kontrolei nepakļautie apstākļi.
	2. Ja Puse neinformē par šādiem apstākļiem otru Pusi saprātīgā laikā un kārtībā, tā zaudē tiesības atsaukties uz Līguma 9.1. apakšpunktā minēto apstākļu esamību un ir atbildīga par otrai Pusei nodarītajiem zaudējumiem. Pusēm šādos apstākļos jāveic visi pasākumi, lai pēc iespējas samazinātu iespējamos zaudējumus otrai Pusei.
	3. Ja nepārvaramas varas apstākļi pastāv ilgāk kā 2 (divas) nedēļas, Līguma darbība tiek izbeigta un Puses veic savstarpējos norēķinus.
	4. Ārkārtas apstākļu esamība ir jāpierāda Pusei, kura uz tiem atsaucas.
3. **Noslēguma noteikumi**
	1. Līgums sastādīts divos eksemplāros, katrai Pusei pa vienam eksemplāram.
	2. Līgumam kā neatņemamas sastāvdaļas pievienoti šādi pielikumi:

1.pielikums – Degvielas karšu lietošanas noteikumi.

2.pielikums – Nolikuma 3.pielikums Tehniskais piedāvājums

3.pielikums – Nolikuma 7.pielikums Finanšu piedāvājums

* 1. Pircējs par atbildīgo personu Līguma izpildes laikā nozīmē: Transporta nodaļas vecāko automobiļu vadītāju Aivaru Ķirķeli, tālrunis: 26333360, e-pasts: aivars.kirkelis@sigulda.lv.
	2. Pārdevējs par atbildīgo personu Līguma izpildes laikā nosaka: \_\_\_\_\_\_\_\_\_\_\_\_\_\_\_\_\_\_\_\_
	3. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
	4. Šajā Līgumā neatrunātajos jautājumos Puses vadās no Latvijas Republikas normatīvajiem aktiem.
	5. Visi Līguma grozījumi un papildinājumi tiek noformēti rakstveidā un stājas spēkā, kad tos paraksta abas Puses.
1. **Pušu rekvizīti un paraksti**

***Pircējs Pārdevējs***